Eelnõu

NARVA LINNAVOLIKOGU
OTSUS

Narva		


Riigihanke „Narva linnale audiitorteenuste osutamine aastateks 2022-2025“
hankemenetluse korraldamine


1. Asjaolud ja menetluse käik
Narva Linnavolikogu 25.10.2018 otsusega nr 64 oli Audest Audiitorteenuste OÜ määratud Narva linnale audiitorteenuste osutajaks Narva linna 2018.-2021. aastate konsolideeritud raamatupidamise aastaaruannetele. Leping audiitorteenuse osutajaga kehtib kuni 30.06.2022.a. Sellega seoses tuleb korraldada hankemenetlust järgnevate aruandeperioodidele audiitorteenuste osutaja leidmiseks juhindudes riigihangete seaduses  sätestatud korrast. Audiitorteenuse leping on otstarbekas sõlmida neljaks aastaks, et tagada ühe audiitorettevõte poolt osutatava teenuse järjepidevust. Narva linnavolikogu revisjonikomisjon teeb ettepanekuid ja annab soovitusi tingimuste osas, mis peaksid olema hanketingimustes ning millele peaks vandeaudiitor vastama. 

2. Õiguslikud alused
2.1. Kohaliku omavalitsuse korralduse seaduse § 22 punkti 1 lõike 1 alusel on valla- või linnaeelarve vastuvõtmine ja muutmine ning majandusaasta aruande kinnitamine ning audiitori määramine volikogu ainupädevuses.
2.2. Riigihangete seaduse § 5 lõike 1 kohaselt nimetatud  seaduses sätestatud korda on kohustatud järgima avaliku sektori hankija. Riigihangete seaduse § 5 lõike 2 punkti 2 kohaselt avaliku sektori hankijaks on  kohaliku omavalitsuse üksus.
2.3. Audiitortegevuse seaduse § 91 lõike 3 kohaselt on kohaliku omavalitsuse üksusele raamatupidamise aastaaruande auditeerimine kohustuslik.

3. Otsus
3.1.  Anda Narva Linnavalitsusele nõusolek viia läbi hankemenetlus „Narva linnale audiitorteenuste osutamine aastateks 2022-2025“ ning hankedokumentide koostamisel arvestada revisjonikomisjoni soovitustega.
3.2. [bookmark: _GoBack] Narva Linnavalitsusel esitada hankemenetluse tulemused Narva Linnavolikogule kinnitamiseks ja audiitori määramiseks.


4. Rakendussätted
4.1.	Otsus jõustub seadusega sätestatud korras.
4.2.	Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.



Vladimir Žavoronkov
Narva Linnavolikogu esimees

